Diari Oficial de la Generalitat Valenciana


Sumari del DOGV 7478, del 04-03-2015 (2015/1579)

Notificació de la sentència dictada en el procediment de modificació de mesures número 1687/2013.
-------------------------------------------------------------------------------------------------

### Dades del document

Número de DOGV
:   7478

Data del DOGV
:   04-03-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/1579


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de modificació de mesures número 1687/2013. [2015/1579]  
Assumpte civil 1687/2013  
Pedro Moya Donate, secretari del Jutjat de Primera Instància número 7 de Castelló de la Plana, fa saber que en el juí esmentat s'ha dictat la sentència l'encapçalament i dispositiva de la qual és del tenor literal següent:  
  
«Jutjat de Primera Instància número 7 de Castelló de la Plana  
Procediment: modificació de mesures supòsit contenciós 1687/2013.  
  
De: Tatiana Violeta Negoita.  
Procuradora: M.ª Antonia Carrilero Balado.  
Contra: Georgian Patrascu.  
Procurador/a: -  
Sentència número 556/2014  
Castelló de la Plana, 1 de juliol de 2014  
José Luis Conde-Pumpido García, magistrat jutge de Primera Instància número 7 de Castelló de la Plana, he conegut estes actuacions de modificació de mesures número 1687/2013, dimanant del procediment de divorci número 11607/231/2011 del Jutjat de Focsani, província de Vrancea (Romania), de 7 de desembre de 2011, promogudes per Tatiana Violeta Negoita, representada per la procuradora senyora Carrilero Balado i defesa pel lletrat senyor Gómez-Bello Pagliaro, contra Georgian Patrascu, en rebel·lia, en les quals ha sigut part el ministeri fiscal.  
  
Dispositiva  
Estime parcialment la demanda de modificació de mesures formulada per la procuradora senyora Carrilero Balado, en nom i representació de Tatiana Violeta Negoita, contra Georgian Patrascu, i modifique, amb efectes des de la data d'esta sentència, les mesures establides en la sentència dictada el 7 de desembre de 2011 en el procediment de divorci número 11682/231/2011, del Jutjat de Focsani, província de Vrancea (Romania), reconeguda per interlocutòria d'este jutjat, de 28 de gener de 2013, en el procediment d'exequàtur número 1536/2012, en els termes següents:  
1. S'atribuïx a la mare l'exercici exclusiu de la pàtria potestat respecte de la filla menor comuna, M.  
2. S'eleva a 400 euros mensuals l'import de la pensió d'aliments que el pare abona en favor de la seua filla, que haurà d'ingressar dins dels cinc primers dies de cada mes en el compte bancari que designe la mare, i que s'actualitzarà anualment d'acord amb les variacions de l'índex de preus al consum.  
3. S'autoritza la mare per a poder viatjar amb la filla fora del territori espanyol, entrant al territori espanyol i eixint-ne, sense necessitat de demanar el consentiment del pare, i haurà d'obtindre l'autorització judicial prèvia en cada viatge concret, que requerirà únicament la presentació dels bitllets de transport que acrediten les dates d'anada i tornada.  
4. La mare haurà de demanar autorització judicial per a qualsevol trasllat definitiu de domicili de la xiqueta fora d'Espanya, la qual requerirà en qualsevol cas l'audiència prèvia del pare.  
Tot l'anterior sense efectuar expressa imposició de costes a cap dels litigants.  
Notifiqueu esta resolució a les parts, i feu-los saber que en contra es pot interposar recurs d'apel·lació en el termini de 20 dies.  
De conformitat amb la disposició addicional quinzena de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació la part recurrent haurà de constituir un depòsit de 50 euros, el qual s'haurà de consignar en el compte de consignacions d'este jutjat, i no es podrà admetre a tràmit el recurs si no s'ha constituït el depòsit.  
  
Esta és la meua sentència, que ordene, mane i firme.»  
  
Castelló de la Plana, 20 de febrer de 2015.- El secretari judicial: Pedro Moya Donate.